În Săptamâna Luminată, zilele de Miercuri și Vineri sunt zile cu „harți”. Biserica ne oferă dezlegare la mâncărurile de dulce datorită Invierii Domnului. Conform Tipicului Sfântului Sava, Miercurea și Vinerea, în perioada cuprinsă între Învierea Domnului și Duminica Tuturor Sfinților (prima dupa Rusalii), avem „dezlegare la pește”.
Începând din Duminica Sfintelor Paști și până la Înălțarea Domnului, la Liturghie se cântă Axionul Paștilor: „Îngerul a strigat …”, iar credincioșii se salută cu cuvintele: „Hristos a Înviat!” și răspund: „Adevărat a Înviat!”
De la Învierea Domnului și până la Rusalii, nu se fac metanii, ci doar închinăciuni.
În Vinerea din Săptămâna Luminată, de Izvorul Tamaduirii, se obișnuiește ca după otpustul Sfintei Liturghii să se săvârșească slujba sfințirii celei mici a apei.
Hristos a Înviat!